Жан-Батист дьо Грекур
Четирите възрасти на жената

Превод от френски: Кирил Кадийски, 2004

chitanka.info

Беше в алчността си откровена,

па макар по-нежна от филиз —

от Лизандър тридесет овена

за една целувка взе Филис.

Но нещата хич не се повтарят

и дойде и неговият ден —

тридесет целувки взе овчарят,

при това срещу един овен.

А веднъж разнежена жената

просто се направо притесни —

за една целувчица, горката,

му предложи тридесет овни.

Утре тя със стадото и псето

ще хариже, както му е ред, —

за целувката безценна, дето

дава той без нищо на Лизет.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.